Abbozz preliminari nru. 7 li jemenda l-baġit għall-baġit ġenerali għall-2005 - Rendikont ġenerali tad-dħul - Rendikont tad-dħul u nefqa bit-taqsima - Taqsima IV – Il-Qorti tal-Ġustizzja /* KUMM/2005/0419 finali */





[pic] | KUMMISSJONI TAL-KOMUNITAJIET EWROPEJ | Brussel 5.9.2005 KUMM(2005)419 finali ABBOZZ PRELIMINARI Nru. 7 LI JEMENDA L-BAĠIT GĦALL-BAĠIT ĠENERALI GĦALL-2005 RENDIKONT ĠENERALI TAD-DĦULRENDIKONT TAD-DĦUL U NEFQA BIT-TAQSIMATaqsima IV – Il-Qorti tal-Ġustizzja (preżentat mill-Kummissjoni) ABBOZZ PRELIMINARI Nru. 7 LI JEMENDA L-BAĠIT GĦALL-BAĠIT ĠENERALI GĦALL-2005 RENDIKONT ĠENERALI TAD-DĦUL RENDIKONT TAD-DĦUL U NEFQA BIT-TAQSIMA Taqsima IV – Il-Qorti tal-Ġustizzja Wara li kkunsidrat li: - it-Trattat li jistabbilixxi l-Kommunità Ewropea, u b’mod partikolari l-Artikolu 272 tiegħu, - it-Trattat li jistabbilixxi l-Kommunità Ewropea, u b’mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b’mod partikolari l-Artikolu 37 tiegħu, Il-Kummissjoni Ewropea hawnhekk qed tippreżenta lill-awtorità tal-baġit abbozz preliminari Nru. 7 li jemenda l-baġit, għall-baġit ta’ l-2005, għar-raġunijiet stabbiliti fil-memorandum ta’ spjegazzjoni. RENDIKONT TAD-DĦUL U L-ĦRUĠ BIT-TAQSIMA Ir-Rendikont ġenerali tad-dħul u r-rendikont tal-ħruġ bit-taqsima huma mibgħuta separatament permezz tas-sistema SEI-BUD. Verżjoni bl-Ingliż tar-rendikont ġenerali tad-dħul u r-rendikont tad-dħul u l-ħruġ bit-taqsima hija mehmuża bħala anness għall-baġit bħala eżempju. MEMORANDUM TA’ SPJEGAZZJONI 1. Permezz ta' deċiżjoni Nru 2004/752/KE, Euratom tat-2 ta' Novembru 2004, il-Kunsill waqqaf it-Tribunal għas-Servizz Pubbliku, iktar 'il quddiem imsejjaħ it-"TSP", li huwa kompost minn seba' Mħallfin maħtura mill-Kunsill.It-talbiet għall-ħolqien ta' imjiegi u l-fondi għat-tmexxija neċessarji sabiex jitwaqqaf it-Tribunal il-ġdid kienu ġew inklużi fl-abbozz preliminari tal-baġit 2006 tal-Qorti tal-Ġustizzja. Kif kien ġie indikat fin-nota introduttiva ta' dan l-abbozz preliminari, dawn kienu ġew stabbiliti fuq il-possibbiltà li dan it-Tribunal il-ġdid ma jibdiex jopera qabel il-bidu tas-sena 2006[2].Issa, skond ix-xogħol tal-kumitat imwaqqaf permezz tad-Deċiżjoni tal-Kunsill tat-18 ta' Jannar (2005/151/KE, Euratom), sabiex jiġi mogħti parir fuq l-idoneità tal-kandidati għall-funzjonijiet ta' Mħallef, il-Kunsill, permezz ta' deċiżjoni tat-22 ta' Lulju 2005, innomina seba' Mħallfin u stabbilixxa l-1 ta' Ottubru 2005 bħala d-data li fiha huma jidħlu fil-funzjonijiet tagħhom.Minħabba l-fatt li, għaldaqstant, it-TSP ser jibda jopera tliet xhur qabel iż-żmien li kien ġie stabbilit meta kien qiegħed jitlesta l-baġit 2006, hemm bżonn li ssir talba li temenda l-baġit ta' l-2005. 2. Din l-emenda tal-baġit hija intiża, fl-ewwel lok, sabiex tippermetti l-ħolqien, fil-lista tal-persunal ta' l-istituzzjoni, ta' 26 impjieg neċessarju għat-tmexxija tajba tat-TSP. Dawn is-26 impjieg jinqasmu kif ġej: min-naħa, il-persunal ta' l-uffiċċji ta' l-Imħallfin, jiġifieri, référendaire u assistent ma' kull Imħallef, kif ukoll lettur tas-sentenzi u assistent ma' l-uffiċċju tal-President (16-il impjieg temporanju b'kollox, jiġifieri, 2 A*14, 2 A*12, 3 A*11, 1 A*10, 1 B*5 u 7 B*3) u, min-naħa l-oħra, il-persunal assenjat direttament lir-reġistru tat-Tribunal (10 impjiegi permanenti b'kollox, jiġifieri, 1 A*5, 5 B*3 u 4 C*1).Għandu jiġi enfasizzat li l-impjiegi in kwistjoni huma esklużivament intiżi għall-kollaboraturi diretti ta' l-Imħallfin u tal-persunal tar-reġistru, jiġifieri, għall-persuni li jipparteċipaw direttament fl-attività ġudizzjarja u li, għall-bqija, it-Tribunal il-ġdid ser juża d-diversi dipartimenti tal-Qorti tal-Ġustizzja (interpretazzjoni, traduzzjoni, informatika, eċċ). Dawn is-26 impjieg huma għaldaqstant indispensabbli sabiex jiggarantixxu l-mezzi strettament neċessarji għall-attivitàjiet tat-Tribunal il-ġdid, mezzi li mingħajrhom tista' tiġi kompromessa l-indipendenza ġuridika tiegħu. Dawn kienu ġew previsti, barra minn hekk, fid-dokument anness mal-proposta għar-Regolament tal-Kunsill dwar it-twaqqif tat-Tribunal għas-Servizz Pubbliku (bl-unika riżerva li żewġ impjiegi oħra kellhom jiġu miżjuda sabiex tittieħed in kunsiderazzjoni ż-żieda fin-numru ta' Mħallfin, li l-Kunsill żied minn 6 għal 7).Hemm lok, barra minn dan, li jintqal ukoll li dawn l-impjiegi ma setgħux jinkisbu billi jiġi ssekondat persunal mill-Qorti tal-Prim'Istanza. Fil-fatt, tali sekondar kien ikollu, bħala konsegwenza, li jippriva lil din il-Qorti mir-riżorsi li jkunu saru disponibbli fi ħdanha minħabba t-trasferiment tal-kawżi li jittrattaw is-servizz pubbliku. Dan kien imur kontra l-għan prinċipali li t-twaqqif tat-Tribunal għas-Servizz Pubbliku jrid jilħaq, jiġifieri li jippermetti lill-Qorti tal-Prim'Istanza tiddedika lilha nfisha għal kawżi oħra, u, b'mod partikulari għall-kawżi ġodda li nagħtawlha wara l-attribuzzjoni ta' ċertu kompetenzi li sa dak iż-żmien kienu eżerċitati mill-Qorti tal-Ġustizzja. 3. F'dak li jikkonċerna l-fondi, l-abbozz ta' emendi tal-baġit huwa intiż sabiex jippermetti r-remunerazzjoni, matul l-aħħar tliet xhur tas-sena 2005, tas-7 Mħallfin ġodda tat-Tribunal, tar-reġistratur tiegħu, kif ukoll tas-26 impjieg ġdid li kienu ġew mitluba preċedentement. Il-fondi neċessarji għal dan il-għan huma inklużi f'bosta titoli tal-Kapitolu 10 u tal-Kapitolu 11.Madankollu, għandu jiġi osservat li l-ebda allokazzjoni supplementari ser tkun ta' piż fuq il-baġit komunitarju, peress illi huwa previst li dawn l-ispejjeż il-ġodda "jiffinanzjaw lilhom infushom" billi jintużaw ir-riżorsi disponibbli fiż-żewġ kapitoli kkonċernati. Dawn ir-riżorsi huma spjegati, b'mod partikolari, f'dak li jikkonċerna l-Kapitolu 10, bi spiża iżgħar ta' pensjonijiet ta' anzjanità u ta' spejjeż previsti għas-sostituzzjoni tal-membri u, f'dak li jikkonċerna l-Kapitolu 11, bl-ingaġġ ta' l-impjegati l-ġodda inqas mgħaġġel milli previst. 4. Għandu jiġi osservat, fl-aħħar, li d-dipartimenti amministrattivi tal-Qorti tal-Ġustizzja pprevedew, matul il-perijodu minn meta jibda jopera t-Tribunal u l-aħħar tas-sena 2005, li jassiguraw l-operattività billi jintużaw ir-riżorsi tal-baġit disponibbli. B'mod partikolari, huwa biss mill-1 ta' Jannar 2006 li, kif l-Awtorità tal-Baġit diġa ġiet infurmata fil-kuntest tal-proċedura tal-baġit 2006, ser jiġi mikri l-bini intiz sabiex jilqa' t-Tribunal il-ġdid. Huwa għalhekk li l-emenda tal-baġit ma tinkludi edba talba għal fondi intiżi sabiex ikabbru t-Titolu 2 tal-baġit. [1] ĠU L 248, 16.09.2002, p.1. [2] Nota introduttiva, paġna 3, paragrafu 2 : "Qed jiġi mfakkar illi l-baġit ta' l-istituzzjoni jawtorizza l-impjiegi u l-fondi neċessarji għat-tmexxija tal-Qorti tal-Ġustizzja u tal-Qorti tal-Prim'Istanza. Il-fondi mitluba jieħdu in kunsiderazzjoni ukoll il-bżonnijiet tat-Tribunal għas-Servizz Pubbliku l-ġdid (iktar 'il quddiem it-"TSP") u ġew ikkalkulati fuq il-possibbiltà li t-Tribunal jibda jopera fil-bidu tas-sena 2006."